**Anexă la Ordin nr. .............**/............2024

|  |
| --- |
| **PLANUL NAȚIONAL DE REDRESARE ȘI REZILIENȚĂ** |
| **GHID SPECIFIC - CONDIȚII DE ACCESARE A FONDURILOR EUROPENE**  **AFERENTE PLANULUI NAȚIONAL DE REDRESARE ȘI REZILIENȚĂ ÎN CADRUL APELULUI DE PROIECTE:** |
| **PILONUL III. CREȘTERE INTELIGENTĂ, SUSTENABILĂ ȘI FAVORABILĂ INCLUZIUNII, INCLUSIV COEZIUNE ECONOMICĂ, LOCURI DE MUNCĂ, PRODUCTIVITATE, COMPETITIVITATE, CERCETARE, DEZVOLTARE ȘI INOVARE, PRECUM ȘI O PIAȚĂ INTERNĂ FUNCȚIONALĂ, CU ÎNTREPRINDERI MICI ȘI MIJLOCII (IMM-URI) PUTERNICE**  **COMPONENTA C9. SUPORT PENTRU SECTORUL PRIVAT, CERCETARE, DEZVOLTARE ȘI INOVARE**  **INVESTIȚIA I3. SCHEME DE AJUTOR PENTRU SECTORUL PRIVAT**  **MĂSURA 2. SCHEMĂ DE MINIMIS PENTRU AJUTAREA FIRMELOR DIN ROMÂNIA ÎN PROCESUL DE LISTARE LA BURSĂ**  **LISTAREA LA BURSĂ A ÎNTREPRINDERILOR**  **APELUL II**  **APEL CU DEPUNERE LA TERMEN PÂNĂ LA DATA DE 20 MAI 2025**  **MINISTERUL INVESTIȚIILOR ȘI PROIECTELOR EUROPENE - COORDONATOR DE REFORME ȘI INVESTIȚII**  **DIRECȚIA GENERALĂ IMPLEMENTARE PNNR ȘI INSTRUMENTE FINANCIARE**  **ADRESĂ: ȘOS. BUCURESTI-PLOIESTI, NR. 1–1B, VICTORIA OFFICE INTRAREA STR. MENUETULUI, NR. 7, SECTOR 1, BUCUREȘTI**  **E-MAIL:** [contact.implementarepnrr@mfe.gov.ro](mailto:contact.implementarepnrr@mfe.gov.ro)**.** |

**PREAMBUL**

Acest document se aplică apelului II de proiecte aferente Componentei C9. SUPORT PENTRU SECTORUL PRIVAT, CERCETARE, DEZVOLTARE ȘI INOVARE, Investiția I3. Scheme de ajutor pentru sectorul privat, Măsura 2. Schemă de minimis pentru ajutarea firmelor din România în procesul de listare la bursă,în cadrul Planului Național de Redresare și Reziliență (PNRR).

Apelul de proiecte se lansează prin aplicația pentru depunerea proiectelor de investiții finanțate în cadrul Planului Național de Redresare și Reziliență. Platforma poate fi accesată la următorul link: [https://proiecte.pnrr.gov.ro](https://proiecte.pnrr.gov.ro/) .

Interpretarea informațiilor incluse în cererea de finanțare se realizează sistematic, în conformitate cu prevederile prezentului Ghid privind regulile şi condiţiile aplicabile finanţării din fondurile europene aferente PNRR în cadrul apelului de proiecte, aprobat și publicat pe site-ul Ministerului Investițiilor și Proiectelor Europene.

Aspectele cuprinse în aceste documente ce derivă din Planul Național de Redresare și Reziliență al României și modul său de implementare vor fi interpretate exclusiv de către Ministerul Investițiilor și Proiectelor Europene (MIPE), cu respectarea legislației în vigoare și folosind metoda de interpretare sistematică.

IMPORTANT

Vă recomandăm ca, înainte de a începe completarea cererii de finanțare pentru apelul de proiecte, să vă asiguraţi că aţi parcurs toate informaţiile prezentate în acest documentşi să vă asigurați că aţi înţeles toate aspectele legate de specificul intervenţiilor finanţate din fonduri europene aferente PNRR.

Vă recomandăm ca până la data limită de depunere a cererilor de finanţare în cadrul prezentului apel de proiecte să consultaţi periodic pagina de internet [https:/mfe.gov.ro/category/anunturi-pnrr/](https://mfe.gov.ro/category/anunturi-pnrr/) pentru a urmări eventualele modificări/interpretări ale condiţiilor specifice, precum și alte comunicări/ clarificări pentru accesarea fondurilor europene aferente PNRR.

Cuprins

[1. CADRUL LEGAL 4](#_Toc156221315)

[2. DEFINIȚII 5](#_Toc156221316)

[3. INFORMAȚII DESPERE APELUL DE PROIECTE 8](#_Toc156221317)

[3.1. Pilonul, componenta, obiectivul general 8](#_Toc156221318)

[3.2. Tipul apelului de proiecte, durata, modalitatea și perioada de depunere a propunerilor de proiecte 10](#_Toc156221319)

[3.3. Activitățile sprijinite în cadrul investiției/operațiunii 10](#_Toc156221320)

[3.4 Solicitanții eligibili 11](#_Toc156221321)

[3.5 Alocarea apelului de proiecte 13](#_Toc156221322)

[3.6 Indicatorii apelului de proiecte 14](#_Toc156221323)

[3.7 Obiectivele proiectului 15](#_Toc156221324)

[4. AJUTORUL DE MINIMIS 16](#_Toc156221325)

[5. ELIGIBILITATEA CHELTUIELILOR 17](#_Toc156221326)

[6. COMPLETAREA CERERILOR DE FINANȚARE 18](#_Toc156221327)

[6.1. Cererea de finanțare și anexele la aceasta 18](#_Toc156221328)

[6.2. Capacitatea instituțională: 20](#_Toc156221329)

[6.3. Elaborarea bugetului 20](#_Toc156221330)

[6.4 Limba utilizată în completarea cererii de finanțare: 20](#_Toc156221331)

[6.5 Semnarea cererii de finanțare și a anexelor: 20](#_Toc156221332)

[7. EVALUAREA ȘI SELECȚIA PROIECTELOR 21](#_Toc156221333)

[7.1. Etapa de verificare a conformității administrative și a eligibilității (CAE) 21](#_Toc156221334)

[7.2. Etapa de selecție a proiectelor 22](#_Toc156221335)

[7.3. Renunțarea la cererea de finanțare 22](#_Toc156221336)

[7.4 Depunerea și soluționarea contestațiilor 22](#_Toc156221337)

[8. CONTRACTAREA,IMPLEMENTAREA ȘI MONITORIZAREA PROIECTELOR 23](#_Toc156221338)

[8.1. Contractarea proiectelor 23](#_Toc156221339)

[8.2. Reguli privind implementarea și monitorizarea proiectelor 24](#_Toc156221340)

[8.3. Transferul sumelor 25](#_Toc156221341)

[**8.4 Mecanisme de gestionare a riscurilor de implementare** 25](#_Toc156221342)

[9. TRANSPARENȚĂ 25](#_Toc156221343)

[10. PREVENIREA NEREGULILOR GRAVE, A DUBLEI FINANȚĂRI 26](#_Toc156221344)

[11. RESPECTAREA PRINCIPIULUI „DE A NU PREJUDICIA ÎN MOD SEMNIFICATIV” (DNSH) 27](#_Toc156221345)

[12. BENEFICIARUL REAL 27](#_Toc156221346)

[**13. MODIFICAREA GHIDULUI SPECIFIC** 28](#_Toc156221347)

[14. CONTRIBUȚIA INVESTIȚIEI LA OBIECTIVELE ASUMATE PENTRU REALIZAREA INDICATORILOR DIN DOMENIUL CLIMEI ȘI DIN DOMENIUL DIGITAL 28](#_Toc156221348)

[15. ANEXE 28](#_Toc156221349)

Prezentul ghid specific a fost elaborat de către DIRECȚIA GENERALĂ IMPLEMENTARE PNNR ȘI INSTRUMENTE FINANCIARE pentru a permite acordarea de finanțare nerambursabilă în cadrul Componentei C9. SUPORT PENTRU SECTORUL PRIVAT, CERCETARE, DEZVOLTARE ȘI INOVARE, Investiția I3. Scheme de ajutor pentru sectorul privat, Măsura 2. Schemă de minimis pentru ajutarea firmelor din România în procesul de listare la bursă, în cadrul Planului Național de Redresare și Reziliență (PNRR).

# 1. CADRUL LEGAL

**La baza elaborării prezentului ghid se află următoarele acte normative/măsuri europene:**

- Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de Redresare și Reziliență;

- Regulamentului (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;

- Regulamentul (UE) 2020/2094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19;

- Regulamentul (UE) 2023/2831 al Comisiei din 13 decembrie 2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis;

- Regulamentul (UE) 2023/2832 privind aplicarea articolelor 107 şi 108 din Tratatul privind funcţionarea Uniunii Europene în cazul ajutoarelor de minimis acordate întreprinderilor care prestează servicii de interes economic general;

- Regulamentul (UE) 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare;

- Decizia de punere în aplicare a Consiliului de aprobare a evaluării Planului de Redresare și Reziliență al României din data de 03 noiembrie 2021 (Anexa CID), cu modificările și completările ulterioare;

- Ordonanţa de Urgență a Guvernului nr. 124/2021 privind stabilirea cadrului instituţional și financiar pentru gestionarea fondurilor europene alocate României prin Mecanismul de Redresare şi Rezilienţă precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului Naţional de Redresare şi Rezilienţă necesar României pentru accesarea de fonduri externe rambursabile şi nerambursabile în cadrul Mecanismului de Redresare şi Rezilienţă, cu modificările și completările ulterioare;

- Ordonanţa de Urgență a Guvernului nr. 134/2021 pentru aprobarea Acordului de împrumut (Mecanismul de Redresare și Reziliență) dintre Comisia Europeană și România, semnat la București la 26 noiembrie 2021 și la Bruxelles la 15 decembrie 2021;

- Ordonanţa de Urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, aprobată cu modificări și completări prin Legea nr. 20/2015, cu modificările și completările ulterioare;

- Ordonanţa de Urgență a Guvernului nr. 70/2022 privind prevenirea, verificarea și constatarea neregulilor/dublei finanțări, a neregulilor grave apărute în obținerea și utilizarea fondurilor externe nerambursabile/rambursabile alocate României prin Mecanismul de Redresare și Reziliență și/sau a fondurilor publice naționale aferente acestora și recuperarea creanțelor rezultate;

- Hotărârea Guvernului nr. 209/2022 pentru aprobarea Normelor metodologice de aplicare a prevederilor Ordonanţei de Urgență a Guvernului nr. 124/2021 privind stabilirea cadrului instituţional și financiar pentru gestionarea fondurilor europene alocate României prin Mecanismul de Redresare și Reziliență precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului Național de Redresare și Reziliență necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, cu modificările și completările ulterioare;

- Acordul privind contribuția financiară și Acordul de împrumut, încheiate în cadrul Mecanismului de Redresare și Reziliență pentru finanțarea Planului Național de Redresare și Reziliență (PNRR);

- Ordin MIPE nr. .......... privind aprobarea schemei de ajutor de minimis „Listarea la bursă a întreprinderilor”.

# 2. DEFINIȚII

În cadrul prezentului apel, următorii termeni se utilizează cu următoarele înțelesuri:

1. act de acordare a ajutorului *de minimis* (sau contract de finanțare) – actul juridic de drept public, cu titlu oneros, de adeziune, comutativ și sinalagmatic semnat între furnizorul schemei *de minimis* și beneficiarul ajutorului de minimis, prin care se stabilesc drepturile și obligațiile corelative ale părților în vederea acordării de finanțare prin prezenta schemă de ajutor de minimis. În cadrul acestuia se va specifica cuantumul ajutorului de minimis acordat în temeiul prezentului ghid, cu menționarea reglementărilor aplicabile[[1]](#footnote-1);
2. activitate economică – orice activitate care constă în furnizarea de bunuri, servicii sau lucrări pe o piață;
3. beneficiar eligibil – întreprindere, societate reglementată de Legea societăților nr. 31/1990, republicată, cu modificările și completările ulterioare care îndeplinește condițiile prezentului ghid;
4. cerere de finanțare – reprezintă aplicația de finanțare împreună cu documentele stabilite prin ghidul specific, pe care un solicitant o depune în vederea obținerii finanțării în cadrul prezentului apel de proiecte;
5. comercializarea produselor agricole – deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului pentru această primă vânzare; o vânzare efectuată de către un producător primar către consumatori finali este considerată comercializare de produse agricole în cazul în care se desfășoară în spații separate, rezervate acestei activități;
6. data acordării ajutorului *de minimis –* data semnării contractului de finanțare;
7. contribuție – valoarea pe care un beneficiar are obligația să o asigure pentru acoperirea cheltuielilor eligibile, din surse proprii, prin împrumuturi sau din orice alte surse legal constituite, sub o formă care să nu facă obiectul niciunui alt ajutor din fonduri publice;
8. dublă finanţare – finanţarea acordată cu încălcarea prevederilor art. 9 din Regulamentul (UE) 2021/241 al Parlamentului European şi al Consiliului din 12 februarie 2021 şi art. 191 din Regulamentul financiar;
9. întreprindere – orice entitate care desfășoară o activitate economică astfel cum este interpretat conceptul de către Curtea de Justiție a Uniunii Europene, indiferent de statutul juridic, de modul de finanțare sau de existența unui scop lucrativ;
10. întreprindere unică – toate întreprinderile între care există cel puțin una dintre relațiile următoare:
    1. o întreprindere deține majoritatea drepturilor de vot ale acționarilor sau ale asociaților unei alte întreprinderi;
    2. o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;
    3. o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din actul constitutiv sau din statutul acesteia;
    4. o întreprindere este acționar sau asociat al unei alte întreprinderi și controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective;
11. întreprindere aflată în dificultate – întreprindere care se află în cel puțin una dintre situațiile următoare:
    1. În cazul unei societăți comerciale cu răspundere limitată (alta decât un IMM care există de mai puțin de trei ani) atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, „societate cu răspundere limitată” se referă în special la tipurile de societăți menționate în anexa I la Directiva 2013/34/UE, iar „capital social” include, dacă este cazul, orice capital suplimentar;
    2. În cazul unei societăți comerciale în care cel puțin unii dintre asociați au răspundere nelimitată pentru creanțele societății (alta decât un IMM care există de mai puțin de trei ani), atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate comercială în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți menționate în anexa II la Directiva 2013/34/UE;
    3. Atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi;
    4. Atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.
    5. În cazul unei întreprinderi care nu este un IMM, atunci când, în ultimii doi ani:
       1. raportul datorii/capitaluri proprii al întreprinderii este mai mare de 7,5; și
       2. capacitatea de acoperire a dobânzilor calculată pe baza EBITDA se situează sub valoarea 1,0.
12. ofertă publică inițială primară – oferta publică de acțiuni nou-emise ale unei societăți nelistate, în vederea admiterii la tranzacționare la bursă, iar în cazul plasamentelor private, oferta subsecventă aferentă plasamentului acțiunilor respectivei societăți;
13. perioada de implementare a proiectului – perioada în care vor fi operaționalizate activitățile prevăzute în cererea de finanțare, de-a lungul unei durate de timp determinată; va fi exprimată în luni calendaristice şi specificată în cererea de finanțare și va curge de la data semnării contractului de finanțare de către beneficiar și furnizorul schemei de ajutor *de minimis*;
14. perioada de durabilitate – perioada de timp, ulterioară perioadei de implementare a proiectului, în care investițiile realizate prin proiect își vor produce efectele și rezultatele scontate. Perioada de durabilitate se întinde pe o perioadă de 2 ani din momentul finalizării implementării proiectului;
15. plan privind tranziția verde – un instrument prin care se planifică reducerea ponderii veniturilor obținute din activități sau active aflate pe lista de excludere prezvăzută în Anexa nr. 1 la schema de ajutor aprobată prin ordinul. nr. ......., într-un termen prestabilit;
16. prelucrarea produselor agricole - orice operațiune efectuată asupra unui produs agricol care are drept rezultat un produs care este tot un produs agricol, cu excepția activităților desfășurate în exploatațiile agricole, necesare în vederea pregătirii unui produs de origine animală sau vegetală pentru prima vânzare;
17. producție agricolă primară - producția de produse ale solului și ale creșterii animalelor, enumerate în anexa I la tratat, fără a se mai efectua o altă operațiune de modificare a naturii produselor respective;
18. producția primară de produse pescărești și de acvacultură - toate operațiunile legate de pescuitul, creșterea sau cultivarea organismelor acvatice, precum și activitățile desfășurate în ferme sau la bord necesare pentru pregătirea unui animal sau a unei plante pentru prima vânzare, inclusiv tranșarea, filetarea sau congelarea, și prima vânzare către revânzători sau prelucrători;
19. produse agricole - produsele enumerate în Anexa I a Tratatului, cu excepția produselor obținute din pescuit și acvacultură care se încadrează în domeniul de aplicare al Regulamentului (UE) nr. 1379/2013 al Parlamentului European și al Consiliului;
20. produse pescărești și de acvacultură - produsele definite la articolul 5 literele (a) și (b) din Regulamentul (UE) nr. 1379/2013;

s) [proiecte.pnrr@gov.ro](mailto:proiecte.pnrr@gov.ro) – aplicația pentru depunerea proiectelor finanțate în cadrul Planului Național de Redresare și Reziliență. Platforma poate fi accesată la următorul link: <https://proiecte.pnrr.gov.ro>;

t) raport de sustenabilitate și rating ESG – evaluarea obiectivă a performanței unei anumite întreprinderi în ceea ce privește aspectele de mediu, sociale și guvernanță;

u) subscrierea la oferta publică inițială primară – angajamentul unui investitor de a achiziționa un anumit număr de acțiuni la un preț predefinit, acceptat de către emitentul acțiunilor în urma declarării unei oferte publice inițiale primare ca fiind de succes;

v) valoarea subscrierilor – suma tuturor subscrierilor la oferta publică inițială primară.

# 3. INFORMAȚII DESPERE APELUL DE PROIECTE

## 3.1. Pilonul, componenta, obiectivul general

**Pilonul III. Creștere inteligentă, sustenabilă și favorabilă incluziunii, inclusiv coeziune economică, locuri de muncă, productivitate, competitivitate, cercetare, dezvoltare și inovare, precum și o piață internă funcțională, cu întreprinderi mici și mijlocii (IMM-uri) puternice.**

**Componenta C9. SUPORT PENTRU SECTORUL PRIVAT, CERCETARE, DEZVOLTARE ȘI INOVARE**

Această componentă include o serie de reforme și investiții menite să consolideze mediul de afaceri din România, inclusiv sectorul cercetării, dezvoltării și inovării.

Obiectivul componentei 9 este acela de a crea un mediu sustenabil, predictiv și simplificat pentru derularea activității mediului de afaceri, creșterea accesului la finanțare, prin dezvoltarea de instrumente adaptate nevoilor întreprinderilor, cu accent inclusiv pe contribuția la schimbările climatice și tranziția digitală, creșterea capacității de inovare a sistemului CDI pentru crearea de sinergii cercetare – mediu de afaceri, precum și dezvoltarea premiselor necesare pentru reformarea sustenabilă a companiilor de stat.

Reformele și investițiile vor contribui la abordarea recomandării specifice adresate României în 2019 și 2020 cu privire la necesitatea de a îmbunătăți calitatea și previzibilitatea procesului decizional (recomandarea specifică țării 5, 2019) și la avansarea proiectelor de investiții publice mature care promovează competitivitatea economiei, cum ar fi sprijinirea activităților de cercetare și dezvoltare și integrarea furnizorilor locali în lanțurile valorice strategice ale UE (recomandarea specifică țării 3, 2020).

Se preconizează că nicio măsură din cadrul acestei componente nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852, ținând seama de descrierea măsurilor și a etapelor de atenuare prevăzute în planul de redresare și reziliență în conformitate cu Orientările tehnice privind aplicarea principiului de „a nu prejudicia în mod semnificativ” („Orientările tehnice DNSH”) (2021/C58/01).

**Investiția I3. Scheme de ajutor pentru sectorul privat**

**Măsura 2. Schemă de minimis pentru ajutarea firmelor din România în procesul de listare la bursă**

Obiectivul investiției este acela de a sprijini accesul pe piața de capital, prin acordarea de sprijin financiar nerambursabil pentru întreprinderile din România care se listează la bursă prin emiterea de acțiuni în conformitate cu condițiile Bursei de Valori București și, indirect, de creștere a lichidității pe piața de capital, cu efecte pozitive asupra dezvoltării și atractivității acesteia.

Schema de finanțare din cadrul Componentei 9 a Planului național de redresare și reziliență se adresează întreprinderilor cu capital majoritar privat, cu sediul social în România. Nu există limitări legate de dimensiunea sau sectorul de activitate al companiilor, altele decât cele prevăzute de prezentul ghid. Ținând cont de structura actuală a agenților economici activi în România, precum și de cele mai dinamice segmente ale economiei, se estimează că întreprinderile din categoria IMM, precum și cele active în sectoare cu nivel ridicat de creștere și cu necesar substanțial de finanțare, precum IT, energie vor fi principalele beneficiare ale acestui program.

Un număr de minim 280 întreprinderi vor beneficia de această schemă de finanțare din cadrul Componentei 9, potrivit Țintei 265 din Anexa CID.

Potrivit descrierii Jalonului 264 din CID, se vor acorda granturi pe baza principiului *„primul venit, primul servit”* întreprinderilor care au emis acțiuni și au fost admise la tranzacționare, în conformitate cu condițiile Bursei de Valori București.

Pentru a se asigura respectarea Orientărilor tehnice DNSH (2021/C58/01), întreprinderile care au obținut mai mult de 50 % din veniturile lor în ultimul exercițiu financiar încheiat, pentru care s-au depus situațiile financiare, din activități și/sau active incluse pe lista de excludere au obligația de a adopta și de a publica un plan privind tranziția verde în termen de 60 de zile de la semnarea contractului de finanțare. Cerințele minime ale planului privind tranziția verde sunt cuprinse în Anexa 2.Model ).

Tipurile de costuri care vor fi avute în vedere sunt:

* Costuri directe, asimilate efectiv procesului tehnic de atragere de capital. În această categorie se vor putea încadra costurile legale și de audit, costurile intermediarilor și ale instituțiilor pieței, precum si costurile legate de promovare și marketing pentru ofertele de strângere de capital.
* Costuri indirecte, care includ pregătirea și adaptarea funcțiilor si proceselor interne specifice companiilor pentru a deveni competitive și aliniate cerințelor investitorilor din piețele publice de capital.

**Se exclud de la finanțare** ca fiind neeligibile întreprinderile care desfășoară următoarele activități, indiferent dacă sunt autorizați și pe un alt cod CAEN eligibil în cadrul prezentului apel:

1. activități și active legate de combustibili fosili, inclusiv utilizarea în aval;
2. activități și active din cadrul sistemului UE de comercializare a certificatelor de emisii (ETS) cu emisii preconizate de gaze cu efect de seră care nu sunt mai mici decât valorile de referință relevante;
3. activități și active legate de depozite de deșeuri, incineratoare și instalații de tratare mecano-biologică a deșeurilor și activități și active în cazul cărora eliminarea pe termen lung a deșeurilor poate dăuna mediului.

Investiția 3.2 din PNRR are termen de implementare data de 30 iunie 2025.

## 3.2. Tipul apelului de proiecte, durata, modalitatea și perioada de depunere a propunerilor de proiecte

Apelul II de proiecte *„Listarea la bursă a întreprinderilor”* este de tip necompetitiv, utilizând principiul *„primul venit, primul servit”,* cu termen limită de depunere, până la data menționată în calendarul apelului sau până la epuizarea bugetului.

Principiul *„primul venit, primul servit”* se va aplica în cadrul etapei de contractare, luând în calcul data depunerii documentației în vederea contractării de către solicitanții a căror cerere de finanțare a fost admisă.

Cererile de finanțare, împreună cu setul de documente detaliate în prezentul ghid specific vor fi transmise on-line prin utilizarea platformei pentru depunerea proiectelor de investiții finanțate în cadrul Planului Național de Redresare și Reziliență. Platforma poate fi accesată la următorul link: [https://proiecte.pnrr.gov.ro](https://proiecte.pnrr.gov.ro/).

Propunerile de proiecte se pot depune de către solicitanți în perioada cuprinsă între data de ......, ora 10:00 și până la data de 20.05.2025, ora 23:59.

Manualul care conține informațiile necesare cu privire la modalitatea de completare și transmitere a cererii de finanțare și a documentelor anexe se regăsesc în *Instrucțiunile de utilizare privind Sistemul* informatic integrat *de management pentru PNRR - Înscrierea beneficiarilor in vederea depunerii de proiecte in cadrul apelurilor*, disponibil la: <https://mfe.gov.ro/manual-de-utilizare-platforma-proiecte-pnrr-gov-ro-actualizat-la-data-de-13-februarie-2023/>.

Cererile de finanțare se vor depune de către reprezentantul legal sau de o persoană împuternicită, obligatoriu printr-o împuternicire, conform modelului anexat la prezentul ghid (Model H), semnată electronic de către reprezentantul legal și de către împuternicit, sau printr-o împuternicire în formă autentică, notarială și vor fi depuse prin sistemul informatic împreună cu toate documentele care însoțesc cererea de finanțare, în format *pdf*. Toate documentele se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului de finanțare sau, după caz, a persoanei împuternicite de către acesta.

Conform prevederilor Regulamentului (UE) 2016/679 al Parlamentului European și al Consiliului din 27 aprilie 2016 (GDPR) privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/CE, datele personale ale reprezentanților beneficiarilor vor fi prelucrate în procesul de încărcare a informațiilor în platforma informatică [https://proiecte.pnrr.gov.ro](https://proiecte.pnrr.gov.ro/).

Depunerea cererii de finanțare reprezintă un angajament ferm privind acordul solicitantului în nume propriu, și/sau pentru interpuși, cu privire la prelucrarea datelor cu caracter personal în evaluarea proiectului.

## 3.3. Activitățile sprijinite în cadrul investiției/operațiunii

Prin intermediul apelului de finanțare „*Listarea la bursă a întreprinderilor*” vor fi sprijinite activitățile întreprinderilor care au emis acțiuni noi și care au fost admise la tranzacționare, în conformitate cu condițiile Bursei de Valori București, pe oricare dintre piețele administrate: Piața reglementată sau Sistemul multilateral de tranzacționare (segment de piață AeRo).

Scopul finanțării este acela de a stimula întreprinderile să adere la regulile de admitere la tranzacționare ale Bursei de Valori București astfel încât să beneficieze cu succes de fonduri de pe piața de capital pe oricare dintre segmentele de piață disponibile.

Activități eligibile în cadrul acestui apel de proiecte se împart în două categorii de activități, după cum urmează:

* + - 1. O categorie de activități eligibile constă în activitățile necesare admiterii la tranzacționare a întreprinderilor solicitante, legate de procesul tehnic de atragere de capital. Pentru a fi admise la tranzacționare, potrivit prevederilor Legii nr. 24/2017 privind emitenții de instrumente financiare și operațiuni de piață, cu modificările și completările ulterioare și prevederilor Codului Bursei de Valori București SA – sistemul multilateral de tranzacționare[[2]](#footnote-2), întreprinderile trebuie să îndeplinească următoarele condiții:
* pentru Sistemul multilateral de tranzacționare, întreprinderile trebuie să fie organizate ca societăți pe acțiuni (SA), să aibă capitaluri proprii din ultimul exercitiu financiar sau capitalizare bursieră anticipată de minimum 250.000 euro, precum și un *free float* de 10% (cel puțin cel putin 10% din actiuni vor fi in portofoliile investitorilor, disponibile la tranzactionare) și un minim de 30 de acționari;
* pentru Piața reglementată, capitalul propriu din ultimul exercitiu financiar sau capitalizare bursieră anticipată de cel puțin 1 milion euro, precum și un *free float* de cel puțin 25% (cel puțin cel putin 25% din acțiuni vor fi in portofoliile investitorilor, disponibile la tranzactionare) și un minim de 3 ani de raportare financiară.
  + - 1. A doua categorie de activități eligibile constă în activități de servicii de formare profesională pentru angajați, necesară pentru alinierea la cerințele investitorilor din piețele publice de capital.

Activitățile de informare și publicitate ale proiectului finanțat din PNRR sunt activități neeligibile și vor fi suportate de întreprinderea beneficiară. Aceste activități sunt obligatorii și vor respecta Manualul de identitate vizuală privind operațiunile finanțate din Mecanismul de Rederesare și Reziliență definite în conformitate cu prevederile art. 34 din Regulamentul (UE) 2021/241 de instituire a Mecanismului de Rederesare și Reziliență, cu modificările și completările ulterioare, diponibil la: <https://mfe.gov.ro/mipe-publica-manualul-de-identitate-vizuala-pentru-planul-national-de-redresare-si-rezilienta/manual-identitate-vizuala-pnrr/>.

## 3.4 Solicitanții eligibili

Prevederile prezentului ghid se aplică întreprinderilor, societăți reglementate de Legea nr. 31/1990 privind societățile, republicată, cu modificările și completările ulterioare, care au sediul social în România și care îndeplinesc cumulativ, la momentul depunerii cererii de finanțare, următoarele condiții:

1. sunt societăți pe acțiuni sau societăți cu răspundere limitată cu capital majoritar privat;
2. Adunarea Generală a Asociaților/Acționarilor întreprinderii a hotărât: (i) transformarea întreprinderii în societate pe acțiuni, după caz, (ii) admiterea la tranzacționare pe una din cele două piețe administrate de Bursa de Valori București (Piața Reglementată sau SMT) a unei oferte publice inițiale primare și (iii) implementarea proiectului și mandatarea reprezentantului legal/împuternicitului să întreprindă toate diligențele în acest sens;
3. nu acționează ca intermediari pentru proiectul propus a fi finanțat;
4. nu desfășoară activități cu produse cu caracter erotic sau obscen, activități din domeniul jocurilor de noroc, precum și cele care contravin ordinii publice și/sau prevederilor legale în vigoare;
5. nu dețin pagini web care conțin acte sau materiale cu caracter obscen, definite conform Legii nr. 196/2003, republicată cu modificările și completările ulterioare;
6. nu înregistrează obligații bugetare nete (diferența dintre obligațiile de plată restanțe la buget și sumele de recuperat de la buget)

a. mai mari de 1/12 din obligațiile datorate în ultimele 12 luni - în cazul certificatului de atestare fiscală emis de Agenția Națională de Administrare Fiscală;

b. mai mari de 1/6 din totalul obligațiilor datorate în ultimul semestru - în cazul certificatului de atestare fiscală emis de către autoritățile publice locale;

1. nu intră în categoria de „întreprinderi aflate în dificultate" în ultimul exercițiu financiar încheiat, așa cum acestea sunt definite în cuprinsul schemei *de minimis* aplicabile;
2. nu se află în stare de insolvență, faliment, reorganizare judiciară, dizolvare, lichidare sau suspendare temporară a activității sau nu se află în situații similare în urma unei proceduri de aceeași natură prevăzute de legislația sau de reglementările naționale;
3. nu fac obiectul unui ordin de recuperare, în urma unei decizii privind declararea unui ajutor de stat ca fiind ilegal și/sau incompatibil cu piața comună, sau, în cazul în care solicitantul a făcut obiectul unei astfel de decizii, aceasta trebuie să fi fost deja executată și ajutorul integral recuperat, inclusiv dobânda de recuperare aferentă.
4. nu desfășoară activități de producție, distribuție, prelucrare și comerț în industria de tutun;
5. nu desfășoară activități de clonare în scopuri reproductive; nu desfășoară activități destinate modificării patrimoniului genetic al ființei umane care ar putea face astfel de schimbări ereditare, activități de creare a embrionilor umani exclusiv în scopul cercetării sau în scopul obținerii de celule stem, inclusiv de către mijloace de transfer nuclear de celule somatice;
6. nu desfășoară activități de jocuri de noroc (producție, construcție, distribuție, prelucrare, comerț sau software conex)
7. nu desfășoară comerț sexual;
8. nu implică animale vii în scopuri experimentale și științifice în măsura în care respectarea „Convenției Consiliului Europei pentru protecția animalelor vertebrate utilizat în scopuri experimentale și în alte scopuri științifice” nu poate fi garantată;

p. solicită ajutor de minimis a cărui valoare se încadrează in limitele prevăzute în prezentul ghid.

Totodată, în cadrul prezentului apel de proiecte, **nu sunt eligibile** următoarele:

* 1. ajutoarele acordate întreprinderilor care își desfășoară activitatea în domeniul producției primare de produse pescărești și de acvacultură;
  2. ajutoarele acordate întreprinderilor care își desfășoară activitatea în sectorul prelucrării și comercializării produselor pescărești și de acvacultură, în cazul în care cuantumul ajutoarelor este stabilit pe baza prețului sau a cantității de produse achiziționate sau introduse pe piață;
  3. ajutoarele acordate întreprinderilor care își desfășoară activitatea în domeniul producției primare de produse agricole;
  4. ajutoarele acordate întreprinderilor care își desfășoară activitatea în sectorul prelucrării și comercializării produselor agricole, în următoarele cazuri:
     1. atunci când valoarea ajutoarelor este stabilită pe baza prețului sau a cantității unor astfel de produse achiziționate de la producători primari sau introduse pe piață de întreprinderile respective;
     2. atunci când ajutoarele sunt condiționate de transferarea lor parțială sau integrală către producătorii primari;
  5. ajutoarele destinate activităților legate de export către țări terțe sau către alte state membre, respectiv ajutoarelor direct legate de cantitățile exportate, ajutoarelor destinate înființării și funcționării unei rețele de distribuție sau destinate altor cheltuieli curente legate de activitatea de export;
  6. ajutoarele condiționate de utilizarea preferențială a bunurilor și serviciilor naționale față de bunurile și serviciile importate.

Nu pot beneficia de finanțare în condițiile prezentului ghid întreprinderile al căror reprezentant legal sau împuternicit, după caz, la data depunerii cererii de finanțare cât și pe întreaga perioadă de evaluare, selecție și contractare se află în următoarele situații:

1. a fost condamnat printr-o hotărâre cu valoare de *res judicata* pentru un delict legat de conduita sa profesională, pentru fraudă, corupție, participare la o organizație criminală sau la orice alte activități ilegale în detrimentul intereselor financiare ale Uniunii Europene;
2. este subiectul unui conflict de interese, definit în conformitate cu prevederile naționale/europene în vigoare, sau se află într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului;
3. a indus în eroare cu intenție o Autoritate de management, un Organism intermediar sau o comisie de evaluare și selecție, prin furnizarea de informații incorecte/false în cadrul prezentului apel de proiecte sau al altor apeluri de proiecte derulate pentru finanțare din programele operaționale în oricare dintre perioadele de programare;
4. a încercat să obțină informații confidențiale sau să influențeze comisiile de evaluare și selecție sau furnizorul/administratorul schemei de ajutor de minimis pe parcursul procesului de evaluare și selecție a apelului de proiecte aferent acestei scheme de ajutor sau a altor apeluri de proiecte derulate pentru finanțare din programele operaționale în oricare dintre perioadele de programare.

Solicitanții de finanțare vor întruni un punctaj minim de 20 de puncte pentru a fi selectați la finanțare, în funcție de categoria de întreprindere (IMM – 30 puncte, întreprindere mare - 30 puncte) și de sectorul de activitate identificate în PNRR ca cele mai dinamice și cu necesar substanțial de finanțare, precum IT (Cod CAEN 2611, 2612, 2620, 2630, 5829, 5821, 6201, 6202, 6203, 6209, 6311, 6312, 6399 – punctaj 30) și energie (Cod CAEN 3511, 3512, 3513, 3514 – cu excepția producției, transportului, distribuției și comercializării energiei și altor activități conexe pe baza combustibililor fosili, Cod CAEN 2711, 2712, 2720, 2731, 2732, 2733, 2740).

## 3.5 Alocarea apelului de proiecte

Valoarea bugetului disponibil în cadrul apelului II „Listarea la bursă a întreprinderilor” este de 34,77 milioane euro, echivalent în lei, la cursul InforEuro din luna ianuarie 2024.

Valoarea finanțării alocate reprezintă un procent de maxim 70% din cheltuielile eligibile, așa cum sunt ele definite prin prezentul ghid, dar nu mai mult de 8% din valoarea subscrierilor la oferta publică inițială primară pentru întreprinderile listate:

* până la valoarea maximă eligibilă de 40.000 euro, echivalent în lei, pentru listările realizate pe Sistemul multilateral de tranzacționare administrat de Bursa de Valori București (segmentul de piață AeRO);
* până la valoarea maximă eligibilă de 300.000 euro, echivalent în lei, pentru listările realizate pe Piața reglementată administrată de Bursa de Valori București.

Stabilirea valorii maxime a finanțării alocate per proiect se stabilește în funcție de piața administrată de Bursa de Valori București pe care se realizează admiterea la tranzacționare, prin utilizarea următoarelor formule:

1. pentru societățile listate pe Sistemul multilateral de tranzacționare, administrat de Bursa de Valori București (segmentul AeRO), se va aplica formula:
2. pentru societățile listate pe Piața reglementată, administrată de Bursa de Valori București, se va aplica formula:

unde:

* ***Vafn*** reprezintă valoarea ajutorului financiar nerambursabil acordat prin schema de ajutor de minimis;
* ***Vche*** reprezintă valoarea cheltuielilor eligibile, așa cum sunt ele definite prin prezentul Ghid;
* ***Vopi*** reprezintă valoarea subscrierilor la oferta publică inițială primară.

Calendarul orientativ privind apelul de proiecte este următorul:

* Data lansării apelului de proiecte: 12.02.2024;
* Data și ora de începere a depunerii cererilor de finanțare: 19.02.2024, ora 10:00;
* Data și ora de închidere a depunerii de cereri de finanțare: 20.05.2025 ora 23:59;
* Perioadă evaluare proiecte: până la data de 15.06.2025, în limita bugetului alocat apelului de proiecte;
* Perioadă estimativă de semnare a contractelor: până la 30.06.2025, în limita bugetului alocat apelului de proiecte.

## 3.6 Indicatorii apelului de proiecte

Indicatorii sunt indicatori prestabiliți (de realizare și de rezultat), de program, asociați PNRR (reprezintă indicatori comuni potrivit prevederilor Regulamentului (UE) nr. 2106/2021).

Indicatorii prestabiliți, aferenți apelului II de proiecte, sunt de două tipuri:

* indicatori de realizare, referitori la activitățile care sunt finanțate și a căror valoare țintă se măsoară la sfârșitul perioadei de implementare a proiectului.
* indicatori de rezultat, care reprezintă rezultatele directe/avantajele pe care le obțin beneficiarii ca urmare a implementării proiectului și a căror valoare se măsoară la sfârșitul perioadei de sustenabilitate, care este de 2 ani.

|  |  |  |  |
| --- | --- | --- | --- |
| **Nr. crt.** | **Denumire indicator** | Unitate de măsură | Valoarea țintă\* |
| Indicatori prestabiliți de realizare: | | | |
|  | **Număr de întreprinderi listate pe Sistemul Multilateral de Tranzacționare administrat de Bursa de Valori București (segmentul de piață AeRO), din care:** | Număr |  |
| 1.1. | întreprinderi mici și mijlocii | Număr |  |
| 1.2. | întreprinderi mari | Număr |  |
|  | **Număr de întreprinderi listate pe Piața Reglementată administrată de Bursa de Valori București din care:**  **din care:** | Număr |  |
| 2.1. | întreprinderi mici și mijlocii | Număr |  |
| 2.2. | întreprinderi mari | Număr |  |
| **3.** | **Număr de angajați în structura de management și în departamentele administrative cu atribuții specifice, care urmează cursuri de formare pentru fiecare dintre temele:** guvernanță corporativă, reglementări de transparență bursieră, implementarea standardelor de raportare ESG, relația cu investitorii | Număr |  |
| Indicatori prestabiliți de rezultat: | | | |
| **4.** | **Număr de întreprinderi menținute la cota Bursei de Valori București după 2 ani** | Număr |  |

*ATENȚIE!*

*\* Valoarea țintă este valoarea asumată de beneficiar în perioada de implementare a proiectului și/sau în perioada de sustenabilitate a acestuia. Valoarea țintă pentru indicatorii de la pct. 1 sau pct. 2 și pct. 4 este 1. Valoarea țintă pentru indicatorul de la pct. 3 este minim 4.*

*La finalul perioadei de sustenabilitate de 2 ani, întreprinderea trebuie să se mențină listată la bursă.*

În situația în care indicatorii asumați prin contract (indicatori de realizare și de rezultat) nu sunt îndepliniți (la finalul perioadei de implementare, respectiv la finalul perioadei de sustenabilitate, conform prevederilor din prezentul ghid), beneficiarul va returna integral finanțarea nerambursabilă acordată prin acest apel de proiecte.

## 3.7 Obiectivele proiectului

Proiectul întreprinderii solicitante are ca scop admiterea la tranzacționare la Bursa de Valori București pe una din cele două piețe administrate și pregătirea funcțiilor interne ale acesteia pentru a face față cerințelor investitorilor pe piața de capital.

Solicitantul va prezenta o descriere detaliată a proiectului, cu referire la planul de măsuri pentru listarea la Bursa de Valori București și impactul acesteia asupra întreprinderii și dezvoltării afacerii, precum și schimbările așteptate pentru capacitatea instituțională și administrativă a întreprinderii și pentru angajații acesteia.

# 4. AJUTORUL DE STAT/ DE MINIMIS

Activitățile propuse în cadrul proiectelor intră sub incidența ajutoarelor *de minimis*, în acest sens, se vor aplica următoarele prevederi:

1. Respectarea plafonului *de minimis* are în vedere o întreprindere unică, așa cum este aceasta definită în cuprinsul schemei *de minimis* aplicabile.
2. Valoarea maximă totală a ajutoarelor *de minimis* de care poate beneficia întreprinderea unică pe o perioadă de 3 ani consecutivi (de la data acordării ajutorului *de minimis*), cumulată cu valoarea alocării financiare acordate în conformitate cu prevederile prezentei scheme, nu va depăși echivalentul în lei a 300.000 euro calculat la cursul InforEURO valabil pentru prezentul apel. Aceste plafoane se aplică indiferent de forma ajutorului *de minimis* sau de obiectivul urmărit şi indiferent dacă ajutorul este finanțat din surse naționale sau europene.
3. În cazul în care, prin acordarea unor noi ajutoare *de minimis*, s-ar depăși plafonul maxim menționat la alineatul (2), întreprinderea poate beneficia, dacă solicită acest lucru, de prevederile schemei de ajutor *de minimis* doar pentru acea fracțiune din ajutor care, cumulată cu restul ajutoarelor *de minimis* primite anterior, nu depășește acest plafon.
4. În cazul fuziunilor, atunci când se stabilește dacă un nou ajutor de minimis acordat întreprinderii rezultate ca urmare a procesului de fuziune depășește plafonul relevant, se iau în considerare toate ajutoarele *de minimis* anterioare acordate tuturor întreprinderilor care fuzionează. Ajutoarele *de minimis* acordate legal înainte de fuziune sau achiziție rămân legal acordate.
5. În cazul în care o întreprindere se împarte în două sau mai multe întreprinderi separate, ajutoarele de minimis acordate înainte de separare se alocă întreprinderii care a beneficiat de acestea și anume, în principiu, întreprinderii care preia activitățile pentru care au fost utilizate ajutoarele de minimis. În cazul în care o astfel de alocare nu este posibilă, ajutoarele de minimis se alocă proporțional pe baza valorii contabile a capitalului social al noilor întreprinderi la data la care separarea produce efecte.
6. Valoarea ajutorului va fi exprimată ca sumă brută înainte de deducerea taxelor sau a altor obligații fiscale.
7. Din perspectiva monitorizării cumulului ajutoarelor *de minimis* de care poate beneficia o întreprindere unică pe parcursul a 3 ani, în conformitate cu prevederile Regulamentului (UE) nr. 2023/2832 din 4 octombrie 2023, momentul acordării ajutorului *de minimis* se consideră data semnării contractului de finanțare, indiferent de data la care ajutoarele *de minimis* se plătesc întreprinderii respective.
8. Pentru respectarea regulilor de cumul, solicitantul ajutorului *de minimis* va prezenta o declaraţie de eligibilitate, al cărui model va fi inclus în Ghidul specific, pe propria răspundere, în care va menţiona informaţiile referitoare la orice alt ajutor de minimis primit de acesta și de întreprinderile cu care formează, împreună, o întreprindere unică, în ultimii 3 ani până la depunerea cererii de finanțare. În cazul în care survin modificări în acest sens după data depunerii cererii de finanțare, respectiva declarație va fi actualizată de către solicitantul ajutorului *de minimis* înainte de încheierea actului de acordare a ajutorului *de minimis*.
9. Ajutoarele *de minimis* acordate în cadrul acestui apel de proiecte pot fi cumulate cu ajutoarele *de minimis* acordate în conformitate cu Regulamentul (UE) 2023/2832 al Comisiei[[3]](#footnote-3) în limita plafonului stabilit în regulamentul respectiv. Ajutoarele *de minimis* acordate în condițiile acestui apel de proiecte pot fi cumulate cu ajutoare *de minimis* acordate în conformitate cu alte regulamente *de minimis* în limita plafonului relevant prevăzut la art. 10 alin. (2) din prezenta schemă.
10. Ajutoarele *de minimis* acordate nu se vor cumula cu alte ajutoare de stat acordate pentru aceleași costuri eligibile sau cu ajutoarele de stat acordate pentru aceeași măsură de finanțare prin capital de risc dacă un astfel de cumul ar depăși intensitatea sau valoarea maximă relevantă a ajutorului stabilită pentru condițiile specifice ale fiecărui caz de un regulament sau de o decizie de exceptare pe categorii adoptată de Comisie.

# 5. ELIGIBILITATEA CHELTUIELILOR

Eligibilitatea cheltuielilor este reglementată de cadrul legal incident, menționat la capitolul 1 din prezentul Ghid, pentru activitățile eligibile necesare îndeplinirii obiectivului proiectului, în conformitate cu prevederile Planului Național de Redresare și Reziliență, Componenta C9 – Suport pentru sectorul privat, cercetare, dezvoltare și inovare, Investiția I3.2 – Schemă de minimis pentru ajutarea firmelor din România în procesul de listare la bursă.

Prin apelul II „Listarea la bursă a întreprinderilor” sunt finanțate cheltuielile eligibile realizate pentru admiterea la tranzacționare în urma unei oferte publice primare inițiale la Bursa de Valori București. Sunt eligibile și cheltuielile realizate înainte de semnarea contractului de finanțare, dar nu mai devreme de data depunerii cererii de finanțare.

Cheltuielile eligibile trebuie să fie:

1. proporționale, rezonabile și necesare pentru realizarea obiectivului proiectului;
2. identificabile și verificabile;
3. în conformitate cu prevederile legislaţiei Uniunii Europene şi naţionale aplicabile.

Categoriile de cheltuieli eligibile în cadrul apelului II „Listarea la bursă a întreprinderilor” sunt următoarele:

1. cheltuieli cu privire la transformarea întreprinderii din SRL în SA, care privesc:
   1. achiziția de servicii de consultanță juridică pentru stabilirea modalității de schimbare a formei juridice a întreprinderii, modificarea actului constitutiv și/sau înregistrarea la Oficiul Național al Registrului Comerțului a mențiunilor privind schimbarea formei juridice a întreprinderii;
   2. tarife și taxe aferente înregistrării la Oficiul Național al Registrului Comerțului.
2. cheltuieli aferente achiziționării de servicii de audit financiar și consultanță financiar- contabilă pentru servicii necesare pregătirii întreprinderii pentru admiterea la tranzacționare;
3. cheltuieli aferente achiziționării de servicii de consultanță juridică cu privire la elaborarea prospectului ofertei publice primare inițiale și la activitățile necesare pregătirii întreprinderii pentru listarea la Bursa de Valori București;
4. cheltuieli cu achiziția de servicii de intermediere a ofertei publice inițiale primare în vederea admiterii la tranzacționare pe Bursa de Valori București, de la un furnizor autorizat ca societate de servicii de investiții financiare de o autoritate de reglementare din cadrul Uniunii Europene;
5. cheltuieli cu achiziția de servicii de consultanță pentru raportul de sustenabilitate și rating ESG, dacă este cazul;
6. cheltuieli cu tarife și comisioane și alte costuri necesare pentru admiterea la tranzacționare, prevăzute de instituțiile pieței de capital:

a. Autoritatea de Supraveghere Financiară;

b. Bursa de Valori București;

c. Depozitarul Central;

d. orice ale instituții cu rol de reglementare în domeniu.

1. cheltuieli cu servicii de formare (cursuri, pregătire) pentru angajați pe următoarele teme: guvernanță corporativă, reglementări de transparență bursieră, implementarea standardelor de raportare ESG, relația cu investitorii.
2. cheltuielile cu TVA nedeductibilă aferentă cheltuielilor eligibile, plătite de beneficiarii de ajutor. Aceste cheltuieli trebuie dovedite de beneficiari cu documente corespunzătoare și sunt suportate din bugetul de stat, potrivit art. 13, alin. (1) lit. b) din OUG nr. 124/2021.

*NOTĂ:*

Cheltuielile de consultanță juridică sau financiară cu privire la evaluarea activelor și/sau divizarea patrimoniului întreprinderilor nu sunt eligibile în categoria cheltuielilor aferente achiziționării de servicii de consultanță juridică cu privire la transformarea întreprinderii din SRL în SA.

**Perioada de implementare și sustenabilitatea proiectului**

Perioada de implementare a proiectului se referă la perioada în care se vor realiza activitățile proiectului după semnarea contractului de finanțare și este stabilită la 6 (șase) luni, cu posibilitatea de prelungire cu maxim 3 (trei) luni.

Perioada de sustenabilitate a proiectului reprezintă perioada de timp, ulterioară perioadei de implementare a proiectului, în care investițiile realizate prin proiect își vor produce efectele și rezultatele scontate și este stabilită la 2 (doi) ani. Solicitantul se angajează să asigure resursele necesare menținerii rezultatelor proiectului și să realizeze raportarea pe perioada de sustenabilitate.

# 6. COMPLETAREA CERERILOR DE FINANȚARE

## 6.1. Cererea de finanțare și anexele la aceasta

Cererile de finanţare se transmit obligatoriu prin platforma pentru depunerea proiectelor de investiții finanțate în cadrul Planului Național de Redresare și Reziliență. Platforma poate fi accesată la următorul link: <https://proiecte.pnrr.gov.ro>.

În situația în care intervin disfuncționalități ale platformei PNRR, aplicanții care întâmpină dificultăți în transmiterea proiectelor din cauze ce privesc în mod exclusiv funcționalitatea platformei, sunt rugați să transmită cererea de finanțare și documentele anexă pe adresele de email: [contact.implementarepnrr@mfe.gov.ro](mailto:contact.implementarepnrr@mfe.gov.ro), respectând perioada de depunere a proiectelor. Ulterior remedierii disfuncționalităților, toate documentele comunicate pe email vor fi transmise și în secțiunea „Clarificări”, după închiderea apelului.

Cererea de finanțare se va completa integral, completând toate câmpurile și se va transmite în format pdf., sub semnătura electronică extinsă, certificată în conformitate cu prevederile legale în vigoare, a reprezentantului legal al solicitantului de finanțare sau, după caz, a persoanei împuternicite de către acesta și va fi însoțită un set de documente completate sau, după caz, scanate, salvate în format pdf., semnate digital cu semnătură electronică, certificată în conformitate cu prevederile legale în vigoare, a reprezentantului legal al solicitantului de finanțare sau a persoanei împuternicite de către acesta, care sustine și probează datele și informațiile prezentate în cererea de finanțare.

Documentele depuse prin platforma <https://proiecte.pnrr.gov.ro> care însoțesc cererea de finanțare trebuie să fie lizibile și complete.

**Cererea de finanțare este însoțită de următoarele documente**:

A. Declarații pe propria răspundere a solicitantului – anexe la cererea de finanțare:

1. Declarația de angajament – Anexa2.Model A
2. Declarația de eligibilitate – Anexa2.Model B;
3. Declarația privind eligibilitatea TVA – Anexa2.Model C;
4. Consimțământ privind prelucrarea datelor cu caracter personal – Anexa2.Model D;
5. Declarația privind evitarea conflictelor de interese, a fraudei, corupției și a dublei finanțări – Anexa2.Model E;
6. Declarația privind respectarea principiului DNSH – Anexa2.Model F;
7. Declarația pe proprie răspundere privind ajutoarele de stat/ de minimis primate – Anexa2.Model G;
8. Notă de fundamentare privind valorile cuprinse în bugetul proiectului – Anexa 3.

După caz, în funcție de prevederile prezentului Ghid, solicitantul depune și următoarele documente anexă la cererea de finanțare:

1. Împuternicire - Anexa2.Model H;
2. Plan privind tranziția verde – Anexa2.Model I.

B. Documentația necesară analizei cererii de finanțare, asumată prin semnătură electronică și depusă în format *.pdf* odată cu cererea de finanțare:

1. Copie a cărții de identitate a reprezentantului legal/împuternicitului;
2. Documentele de înregistrare ale întreprinderii: certificat de înregistrare fiscală, certificat constatator emis de Oficiul Național al Registrului Comerțului;
3. În cazul IMM-urilor va fi atașată declarația privind încadrarea solicitantului în categoria IMM și, dacă este cazul, calculul numărului mediu anual de angajați, a cifrei de afaceri anuale nete și a activelor totale pentru întreprinderile partenere sau legate, conform anexei I la Regulamentul (UE) nr. 651/2014;
4. Hotărârea Adunării Generale a Asociaților/Acționarilor întreprinderii privind angajarea în depunerea cererii de finanțare, implementarea proiectului de admitere la tranzacționare la Bursa de Valori București și nominalizarea reprezentantului legal/împuternicitului să întreprindă acțiunile menționate.
5. Bilanțul financiar al întreprinderii aferent ultimului exercițiu financiar încheiat, în forma depusă la ANAF.

Cererea de finanțare și anexele prevăzute la literele A și B de mai sus vor face obiectul verificării eligibilității solicitantului și a proiectului.

Solicitanții vor prezenta un cont distinct, destinat exclusiv pentru gestionarea fondurilor aferente proiectului, deschis la o unitate bancară sau la Trezorerie.

## 6.2. Capacitatea instituțională:

Solicitantul va oferi informații despre capacitatea instituțională: administrativă (informații referitoare la echipa de implementare), financiară (demonstrează că este în măsură să garanteze lichiditățile necesare pentru o finanțare adecvată a proiectului) și juridică (statutul juridic al solicitantului).

## 6.3. Elaborarea bugetului

Cererea de finanțare va fi însoțită de documente justificative pentru fiecare tip de cost (oferte de preţ, menționarea standardelor de cost existente sau a tarifelor standard), după caz.

Se va avea în vedere că activitățile previzionate în cererea de finanțare să fie corelate cu planul de achiziții, având la bază o planificare realistă a tuturor activităților, ținând cont atât de resursele umane, cât și de resursele materiale alocate și termenul de timp aferente implementării proiectului.

În defalcarea bugetului pe luni se va ține cont de eventualele proceduri de achiziție şi de durata acestora. Planificarea propusă se va transforma ulterior în calendar al cererilor de transfer,anexă la contractul de finanțare.

## 6.4 Limba utilizată în completarea cererii de finanțare:

Limba utilizată în completarea cererii de finanțare este limba română.

## 6.5 Semnarea cererii de finanțare și a anexelor:

Pentru transmiterea cererilor de finanțare prin aplicația informatică, semnătura electronică extinsă a reprezentantului legal/persoanei împuternicite trebuie să fie certificată în conformitate cu prevederile legale în vigoare.

Declaraţiile în nume propriu ale reprezentantului legal al solicitantului vor fi semnate electronic, cu semnătură electronică extinsă, certificată în conformitate cu prevederile legale în vigoare. În situația în care există împuternicit pentru semnarea documentelor, declarațiile semnate de către reprezentantul legal în nume propriu (olograf sau electronic) vor fi contrasemnate electronic de către împuternicit.

Documentele anexate la cererea de finanțare vor fi transmise în copie format pdf. sub semnătură electronică extinsă certificată a reprezentantului legal al solicitantului/persoanei împuternicite, după caz.

# 7. EVALUAREA ȘI SELECȚIA PROIECTELOR

Ulterior depunerii, cererile de finanțare vor intra într-un sistem de evaluare şi selecție, prin care se va urmări îndeplinirea criteriilor de conformitate administrativă și eligibilitatea solicitantului și a proiectului, respectiv încadrarea în valoarea maximă a ajutorului *de minimis*.

Procesul de evaluare și selecție constă în parcurgerea următoarelor etape:

1. etapa de verificare a conformității administrative și a eligibilității solicitantului și a proiectului;
2. etapa de evaluare tehnică și financiară a propunerii de proiect;
3. etapa de selecție a cererilor de finanțare care pot beneficia de sprijin financiar nerambursabil, în conformitate cu prevederile prezentului ghid.

## 7.1. Etapa de verificare a conformității administrative și a eligibilității (CAE)

După depunerea cererii de finanţare, se va verifica respectarea criteriilor de conformitate administrativă și de eligibilitate de către solicitant și proiectul depus de acesta.

Verificarea conformităţii administrative şi a eligibilităţii va urmări, în principal, existenţa informațiilor în secţiunile din cererea de finanţare şi a anexelor, existența și valabilitatea documentelor precum și eligibilitatea solicitantului și a proiectului.

În vederea evitării conflictului de interese, în procesul de evaluare și selecție, MIPE se va asigura de existența în procedurile interne de lucru a Declarației de imparțialitate și confidențialitate pentru persoanele care vor fi implicate în procesul de evaluare și selecție a cererilor de finanțare depuse.

Pentru verificarea conformității administrative a propunerii de proiect este necesară îndeplinirea următoarelor condiții:

* cererea de finanțare împreună cu toate documentele însoțitoare au fost încărcate electronic, în cadrul platformei informatice <http://proiecte.pnrr.gov.ro>, până la termenul limită de depunere precizat în apelul de proiecte;
* cererea de finanțare are completate toate câmpurile (unde nu există informații sau nu se aplică, se scrie „nu este cazul” sau „-”);
* toate documentele însoțitoare solicitate respectă cerințele și modelele din cadrul prezentului ghid;
* pentru a fi admisă, cererea de finanțare trebuie să obțină răspuns pozitiv („DA”) la toate întrebările din cadrul grilei de verificare administrative și a eligibilității. În caz contrar, cererea de finanțare este respinsă.

În cazul constatării unor informații lipsă/neclarități fată de cele depuse de către solicitant, MIPE poate solicita până la două clarificări/completări asupra cererii de finanțare și/sau a anexelor acesteia. La solicitările de clarificare, solicitantul trebuie să răspundă în termenul precizat în solicitare, calculat în zile lucrătoare, prin platforma electronică <http://proiecte.pnrr.gov.ro>.

Pot fi depuse inclusiv documente care au fost emise/semnate electronic ulterior depunerii cererii de finanțare.

Grila de verificare a conformității administrative, a eligibilității solicitantului și a eligibilității proiectului se regăsește în Anexa 4.1 la prezentul ghid.

## 7.2. Etapa de evaluare tehnică și financiară a cererii de finanțare (ETF)

Evaluarea tehnică și financiară a cererii de finanțare se va realiza în baza Grilei de evaluare tehnică și financiară care se regăsește în Anexa 4.2 la prezentul ghid.. Punctarea cererilor de finanțare se va face în funcție de încadrarea întreprinderii în categoria IMM, precum și în funcție de sectorul de activitate și activitatea care generează cea mai mare pondere a veniturilor, potrivit bilanțului depus la încheierea ultimului exercițiu financiar. Activitățile desfășurate în sectorul IT și în sectorul energie vor fi punctate corespunzător.

Dacă sunt necesare clarificări, MIPE va trimite solicitantului o solicitare cu termen de răspuns 3 zile lucrătoare.

## 7.3. Etapa de selecție a proiectelor

Cererile de finanțare sunt selectate cu condiția îndeplinirii criteriilor administrative și de eligibilitate Precum și a unui punctaj de minim 20 puncte în evaluarea tehnică și financiară.

După finalizarea etapei de verificare a conformității administrative și a eligibilității precum și a evaluării tehnice și financiare, solicitantul va fi notificat asupra rezultatului verificărilor efectuate. MIPE va transmite solicitanților prin aplicația electronică http://proiecte.pnrr.gov.ro, Notificările privind admiterea sau respingerea cererii de finanțare. În cazul în care aplicația electronică http://proiecte.pnrr.gov.ro nu permite, notificările sunt transmise prin e-mail/poștă/fax la datele de contact menționate de către solicitant în cererea de finanțare.

Rezultatele evaluării și selecției, împreună cu punctajul obținut,se publică trimestrial, pe pagina oficială a Ministerului Investițiilor și Proiectelor Europene în cadrul secțiunii destinată „Anunțuri PNRR”, în ordinea înregistrării pe platforma electronică. În cazul în care două sau mai multe cereri de finanțare sunt înregistrate în platforma proiecte.pnrr.gov.ro în același timp, are prioritate proiectul cu punctajul mai mare.

Selecția nu reprezintă un angajament de finanțare din partea MIPE, o decizie finală de finanțare fiind reprezentată de contractul de finanțare care se va încheia după realizarea admiterii la tranzacționare.

## 7.4. Renunțarea la cererea de finanțare

Retragerea cererii de finanțare se va face numai de către reprezentantul legal sau de către persoana împuternicită, în baza unei Notificări de retragere a cererii de finanţare.

Modalitatea de retragere (ștergere din platforma http://proiecte.pnrr.gov.ro) a cererii de finanțare se regăsește în „Instrucțiune de utilizare privind Sistemul informatic integrat de management pentru PNRR – Înscrierea beneficiarilor in vederea depunerii de proiecte in cadrul apelurilor”.

## 7.5 Depunerea și soluționarea contestațiilor

În cazul în care solicitanții se consideră nemulțumiți de rezultatul verificării conformității administrative și a eligibilității pot depune o singură contestație în termen de 30 zile de la data înștiințării de către MIPE a rezultatului asupra procesului de verificare. Contestațiile depuse după termenul de 30 zile vor fi respinse ca tardive.

Contestaţiile vor fi semnate de către reprezentantul legal al solicitantului sau persoana împuternicită de acesta.

Contestația se formulează în scris și trebuie să conțină următoarele elemente:

a) numele și prenumele, domiciliul sau reședința, codul de identificare fiscală al contestatorului persoană fizică ori, după caz, pentru persoanele juridice, denumirea, sediul, codul unic de înregistrare, numărul de înmatriculare în registrul comerțului, persoanele care le reprezintă și în ce calitate. Se indică și adresa de poștă electronică, numărul de telefon și numărul de fax, după caz, la care poate fi comunicat orice act procedural. Contestatorul care locuiește în străinătate indică, pentru celeritate, și domiciliul ales sau reședința din România unde urmează să i se transmită comunicările privind soluționarea contestației;

b) denumirea și sediul solicitantului;

c) precizarea actului atacat al autorității contractante;

d) obiectul contestației;

e) motivarea în fapt și în drept a contestației;

g) mijloacele de probă pe care se sprijină contestația, în măsura în care este posibil;

h) semnătura contestatorului persoană fizică sau a reprezentantului persoanei juridice.

MIPE soluționează contestațiile formulate împotriva Notificărilor privind rezultatul verificărilor prin Decizie de soluționare a contestației prin care poate dispune admiterea în tot sau în parte sau respingerea contestației formulate, decizie care este definitivă în sistemul căilor de atac administrative, conform prevederilor Legii nr. 554/2004 privind contenciosul administrativ. MIPE va încărca Decizia de soluționare a contestației însoțită de adresa de înaintare a acesteia în aplicația http://proiecte.pnrr.gov.ro. În cazul în care aplicația electronică http://proiecte.pnrr.gov.ro nu permite, Decizia de soluționare a contestației va fi transmisă prin e-mail/poștă/fax la datele de contact menționate de solicitant în cuprinsul contestației.

Decizia de soluționare a contestației poate fi atacată doar în fața instanțelor judecătorești competente, în condițiile Legii nr. 554/2004 privind contenciosul administrativ.

# 8. CONTRACTAREA,IMPLEMENTAREA ȘI MONITORIZAREA PROIECTELOR

## 8.1. Contractarea proiectelor

MIPE va demara etapa de contractare pentru cererile de finanțare care au fost declarate admise în urma verificărilor privind capacitatea administrativă și eligibilitatea solicitantului și a evaluării tehnice și financiare a proiectului, precum și în urma soluționării contestațiilor transmise de către solicitanți, cu încadrarea în calendarul prevăzut în prezentul Ghid. Termenul limită poate fi prelungit fără a depăși data de 31.12.2025.

Condițiile care trebuie îndeplinite de un solicitant pentru demararea etapei de contractare pentru o cerere de finanțare evaluată și selectată sunt următoarele:

1. admiterea la tranzacționare, ulterior derulării unei oferte publice inițiale primare la Bursa de Valori București după primirea Notificării privind admiterea sau respingerea cererii de finanțare sau Deciziei de soluționare a contestației, după caz;
2. încadrarea în bugetul alocat pentru apelul de proiecte.

În situația epuizării resurselor alocate, închiderea apelului II de proiecte va fi anunțată pe site-ul Ministerului Investițiilor și Proiectelor Europene, secțiunea anunțuri PNRR, care poate fi accesată la următorul link: <https://mfe.gov.ro/category/anunturi-pnrr/>.

În vederea demarării etapei contractuale, MIPE va transmite solicitantului o scrisoare prin care va solicita următoarele documente:

- acordul privind acceptarea finanțării de către solicitant;

- lista cu documentele necesar a fi completate și asumate prin semnătură electronică extinsă de către reprezentantul legal/împuternicitul solicitantului:

* Declarație de eligibilitate – actualizată;
* Declarație pe propria răspundere cu privire la respectarea regulii cumulului ajutoarelor de stat/ajutor de minimis – actualizată;
* Bilanțul financiar al întreprinderii aferent ultimului exercițiu financiar încheiat, în forma depusă la ANAF, dacă este altul decât la momentul depunerii cererii de finanțare;
* Declarație prin care beneficiarul aderă la un set de principii ale Pilonului european al drepturilor sociale;
* Cazier judiciar al reprezentantului legal al solicitantului;
* Certificat de atestare fiscală, referitoare la obligațiile de plată la bugetul local, respectiv la bugetul de stat, din care să rezulte că întreprinderea nu are datorii scadente neachitate la termen sau neeșalonate;
* Certificatul de cazier fiscal din care să rezulte că nu are fapte înscrise în cazierul fiscal legate de cauze referitoare la obţinerea şi utilizarea fondurilor europene şi/sau a fondurilor publice naționale.

În urma verificării documentațiilor solicitate în vederea contractării, MIPE își rezervă dreptul de a refuza contractarea unor proiecte care nu îndeplinesc criteriile de verificare a conformității administrative și eligibilității. În acest sens, MIPE va respinge cererea de finanțare de la contractare, oferind posibilitatea solicitanților să depună contestații în conformitate cu prevederile prezentului ghid.

Clauzele specifice aplicabile proiectelor contractate în cadrul prezentului apel de proiecte sunt detaliate în cadrul Modelului de contract de finanțare, anexat prezentului ghid.

## 8.2. Reguli privind implementarea și monitorizarea proiectelor

Monitorizarea proiectelor și comunicarea cu beneficiarii pentru implementarea acestora se va realiza de către persoana/ele responsabilă/e din cadrul MIPE, prin intermediul platformei proiecte.pnrr.gov.ro.

**Mecanismul financiar de implementare, raportare și monitorizare**

În termen de 15 zile de la data semnării contractului de finanțare, beneficiarul va transmite o cerere de transfer distinctă, în care va include sumele reprezentând cheltuielile eligibile plătite pentru finanțarea activităților proiectului, efectuate înainte de semnarea contractului de finanțare, dar nu mai devreme de depunerea cererii de finanțare. Odată cu cererea de transfer distinctă, beneficiarul va transmite un raport de progres care să cuprindă activitățile întreprinse pentru realizarea obiectivului proiectului în perioada de la depunerea cererii de finanțare până la semnarea contractului de finanțare.

În perioada de implementare a proiectului, beneficiarul va transmite cereri de transfer însoțite de rapoarte de progres, potrivit calendarului din cererea de finanțare, anexă la contractul de finanțare.

Mecanismul cererilor de transfer se va realiza conform legislației în vigoare, respectiv OUG nr. 124/2021 cu modificări și completări și HG nr. 209/2022, cu modificările și completările ulterioare.

Beneficiarul are obligația să prezinte o evidență contabilă distinctă pentru veniturile și cheltuielile aferente implementării proiectului, folosind conturi analitice distincte.

Beneficiarul transmite cel puțin un raport de progres în perioada de implementare. Rapoartele de progres transmise de către beneficiari vor conține informații privind activitățile realizate pentru implementarea proiectului, modul de desfășurare a activităților descrise în cererea de finanțare, atestarea modului de respectare a principiului de a nu prejudicia în mod semnificativ obiectivele de mediu în înțelesul articolului 17 din Regulamentul (UE) 2020/852 (principiul de «a nu prejudicia în mod semnificativ»), conform declarațiilor anexate la cererea de finanțare. În procesul de monitorizare se verifică dacă datele raportului de progres al proiectului sunt reale, că proiectul se implementează în conformitate cu prevederile contractuale și respectă prevederile legislației naționale și europene. De asemenea, se verifică rezultatele raportate și se urmărește atingerea indicatorilor asumați prin contractul de finanțare.

În perioada de sustenabilitate a proiectului, beneficiarul va transmite MIPE, anual, raportul de durabilitate al proiectului, în termen de 10 zile lucrătoare de la depunerea bilanțului la organele de administrare fiscală, începând cu anul următor finalizării proiectului.

Raportul de sustenabilitate va prezenta situația investiției, atingerea indicatorilor precum și sustenabilitatea rezultatelor proiectului și va conține cel puțin următoarele tipuri de date și informații privind:

* modificări ale statutului și ale datelor de identificare a beneficiarului, dacă este cazul;
* menținerea statutului de întreprindere listată la Bursa de Valori București, indiferent de segmentul admiterii la tranzacționare, pe perioada de sustenabilitate;
* rezultatele implementării planului privind tranziția verde, după caz.

Pentru achizițiile derulate pentru proiect, beneficiarii vor respecta prevederile legislației europene și naționale în vigoare, în domeniu, precum și prevederile Îndrumarului Metodologic pentru beneficiarii privați aplicabil în derularea procedurilor de achiziție pentru atribuirea contractelor de furnizare de produse, prestare de servicii, execuție de lucrări finanțate din fondurile externe nerambursabile și rambursabile aferente Mecanismului de Redresare și Reziliență: <https://mfe.gov.ro/pnrr-a-fost-actualizat-indrumarul-metodologic-pentru-beneficiarii-privati-aplicabil-in-derularea-procedurilor-de-achizitie>.

Pentru fundamentarea bugetului, se transmit împreună cu nota de fundamentare, scanate, în format electronic, minim două oferte de preţ, cu excepția tarifelor și comisioanelor aferente instituțiilor pieței de capital.

Beneficiarul are obligația de a permite desfășurarea acțiunilor de monitorizare și control ale MIPE – Coordonator Național, respectiv MIPE – Coordonator de reforme și/sau investiții cât și a altor autorități naționale și europene abilitate, precum și obligația de a pune la dispoziția acestora toate documentele solicitate de acestea. În procesul de pregătire, implementare şi durabilitate a contractului de finanţare, solicitantul se asigură de respectarea prevederilor legislaţiei naţionale şi europene aplicabilă în domeniul egalităţii de şanse, de gen, nediscriminare, accesibilitate.

## 8.3. Transferul sumelor

Transferul sumelor solicitate de către Beneficiar se va realiza de către MIPE conform legislației în vigoare aferentă gestionării fondurilor alocate României prin Mecanismul de redresare și reziliență. MIPE va pune la dispoziția beneficiarilor modelele necesare pentru transmiterea cererilor de transfer.

**8.4 Mecanisme de gestionare a riscurilor de implementare**

Riscurile de implementare pentru proiectele vizate de apelul II „Listarea la bursă a întreprinderilor” este diminuat prin modalitatea de contractare după realizarea indicatorului proiectului privind admiterea la tranzacționare propriu-zisă. Activitățile de educație profesională din perioada de implementare a proiectului prezintă riscuri minore de implementare. Beneficiarul va completa secțiunea aferentă din cererea de finanțare.

# 9. TRANSPARENȚĂ

Prezentul Ghid integrează comentariile și observațiile din perioada de consultare publică, desfășurată între ..........., precum și ale partenerilor instituționali.

Beneficiarii sunt responsabili de îndeplinirea obligațiilor cu privire la îndeplinirea măsurilor legate de vizibilitatea fondurilor din partea Uniunii Europene, inclusiv atunci când este cazul, afișând emblema Uniunii Europene și o declarație de finanțare corespunzătoare cu următorul conținut: „Proiect finanțat de Uniunea Europeană-NextGenerationEU”, precum și prin oferirea de informații specifice coerente, concrete și proporționale, cu respectarea prevederilor Manualului de identitate vizuală a PNRR elaborat de Ministerul Investițiilor și Proiectelor Europene și disponibil la următorul link: <https://mfe.gov.ro/wp-content/uploads/2022/07/07054c8608efd34d8e14c5709a1a4b47.pdf>

Acceptarea finanțării conduce la acceptarea de către beneficiar a prevederilor Manualului de identitate vizuală a PNRR pentru toate materialele de informare și comunicare. Beneficiarii sunt responsabili pentru informarea publicului despre proiectul derulat cu finanțare din PNRR.

Contractul de finanţare, inclusiv anexele sale, precum şi informaţiile şi documentele vizând executarea contractului constituie informaţii de interes public în condiţiile prevederilor Legii nr. 544/2001 privind liberul acces la informaţiile de interes public, cu modificările şi completările ulterioare, cu respectarea excepţiilor prevăzute de aceasta şi a celor stabilite prin contract. Următoarele elemente, asa cum rezultă acestea din contractul de finanţare şi anexele acestuia, nu pot avea caracter confidenţial:

1. denumirea proiectului, denumirea completă a beneficiarului şi, dacă aceştia există, a partenerilor, data de începere şi cea de finalizare ale proiectului, date de contact - minimum o adresă de email şi număr de telefon ;
2. valoarea totală a finanţării nerambursabile acordată şi intensitatea sprijinului, exprimate atât ca suma concretă, cât şi ca procent din totalul cheltuielilor eligibile ale proiectului, precum şi valoarea plăţilor efectuate;
3. informaţii privind resursele umane din cadrul proiectului: denumirea postului, timpul de lucru;
4. rezultatele estimate şi cele realizate ale proiectului, atât cele corespunzătoare obiectivelor, cât şi cele corespunzătoare activităţilor, cu referire la indicatorii asumați prin semnarea contractului de finanțare;
5. denumirea furnizorilor de produse, prestatorilor de servicii contractaţi în cadrul proiectului, precum şi obiectul contractului, valoarea acestuia şi plăţile efectuate;
6. elemente de sustenabilitate a rezultatelor proiectului.

# 10. PREVENIREA NEREGULILOR GRAVE, A DUBLEI FINANȚĂRI

Se va asigura de către solicitant **evitarea situației unui conflict de interese, a fraudei, corupției și dublei finanțări** a activităților propuse prin proiect cu cele realizate prin alte programe cu surse publice de finanțare, potrivit prevederilor Ordonanţei de Urgență a Guvernului nr. 70/2022.

În cazul identificării unei situaţii de dublă finanţare după semnarea contractului de finanțare precum și în perioada de sustenabilitate a proiectului, MIPE poate emite decizii de reziliere a contractelor de finanţare sau decizie de recuperare a finanțării, după caz, cu recuperarea sumelor acordate necuvenit.

În vederea evitării conflictului de interese, solicitantul va prezenta declarația reprezentantului legal/împuternicitului potrivit căreia va lua toate măsurile necesare pentru prevenirea neregulilor grave (conflict de interese, fraudă, corupție), atât în faza de contractare a proiectului propus spre finanțare din PNRR, în perioada de implementare cât și în perioada de sustenabilitate a acestuia, în conformitate cu prevederile legale naționale și europene incidente.

Potrivit art. 9 din Regulamentul UE nr. 241/2021, reformele și proiectele de investiții pot beneficia de sprijin din partea altor programe și instrumente ale Uniunii, cu condiția ca acest sprijin să nu acopere aceleași costuri. Astfel, pentru a asigura respectarea principiului evitării dublei finanțări, beneficiarii vor prezenta declarații pe proprie răspundere că activitățile specifice ale proiectului nu mai fac obiectul unei alte finanțări europene și nu au mai beneficiat în ultimii 5 ani de sprijin financiar pentru aceleași costuri și vor completa Declarația privind evitarea conflictelor de interese, a fraudei, corupției și a dublei finanțări – Anexa 2. Model E.

În cazul nerespectării condițiilor menționate anterior, sunt incidente prevederile OUG nr. 70/2022. În acest context vor fi verificate și procedurile de achiziție publică derulate de beneficiari, după semnarea contractul de finanțare, conform aceluiași act normativ.

În urmă confirmării unei suspiciuni de neregulă constatată ca urmare a verificării procedurilor de achiziție publică, MIPE sesizează Curtea de Conturi a României în vederea stabilirii contravențiilor și aplicării sancțiunilor.

Solicitanții își asumă prin Declarația de angajament – Model A, depusă odată cu documentația aferentă proiectului, respectarea prevederilor și principiilor care guvernează contractelor de achiziție finanțate din fonduri aferente Mecanismului de Redresare și Reziliență.

În temeiul art. 22 din Regulamentul (UE) nr. 241/2021, MIPE va întreprinde verificări în vederea identificării beneficiarilor reali de fonduri din PNRR și raportării acestora în sistemul informatic de gestiune a PNRR, solicitând beneficiarilor să transmită certificatul ONRC la depunerea cererii de finanțare.

# 11. RESPECTAREA PRINCIPIULUI „DE A NU PREJUDICIA ÎN MOD SEMNIFICATIV” (DNSH)

Solicitantul va declara că respectă obligaţiile prevăzute în PNRR pentru implementarea principiului *„Do No Significant Harm”* (DNSH) („*a nu prejudicia în mod semnificativ”),* astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, pe toată perioada de implementare a proiectului.

Solicitantul care a obținut mai mult de 50 % din venituri în cursul exercițiului financiar precedent din activități și/sau active incluse pe lista de excludere, pentru a îndeplini conformitatea cu Orientările tehnice DNSH (2021/C58/01), are obligația de a adopta și de a publica un plan privind tranziția verde în termen de 60 de zile de la semnarea contractului de finanțare.

Implementarea apelului de proiecte în concordanță deplină cu descrierea, criteriile și condițiile stabilite în țintă și cu descrierea investiției din decizia de punere în aplicare a Consiliului și cu Orientările tehnice privind aplicarea principiului de *„a nu aduce prejudicii semnificative*” (2021/C58/01) va fi auditată, la finalul perioadei de implementare a investiției 3 din PNRR, de un auditor independent contractat de MIPE.

# 12. BENEFICIARUL REAL

După semnarea contractului de finanțare, beneficiarii de finanțare din PNRR vor colecta și furniza date și informații privind beneficiarii reali ai destinatarilor finali ai fondurilor pentru contractori pe platforma proiecte.pnrr.gov.ro. Totodată, beneficiarii au obligația de a informa MIPE de fiecare dată când are loc o modificare a informațiilor privind beneficiarul real, pe toată durata angajamentelor legal încheiate în cadrul PNRR.

În conformitate cu prevederile Regulamentului (UE) 2016/679 al Parlamentului European și al Consiliului din 27 aprilie 2016 (GDPR) privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/CE, datele personale ale reprezentanților beneficiarilor vor fi prelucrate în procesul de încărcare a informațiilor în platforma informatică https://proiecte.pnrr.gov.ro.

**13. MODIFICAREA GHIDULUI SPECIFIC**

Se pot emite ordine de modificare a prevederilor prezentului ghid pentru actualizarea cu eventuale modificări legislative aplicabile sau pentru îmbunătățirea procesului de verificare, în cuprinsul cărora vor exista și prevederi tranzitorii pentru proiectele aflate în procesul de verificare, pentru asigurarea principiului tratamentului nediscriminatoriu al tuturor solicitanților de finanțare. Ministerul Investițiilor și Proiectelor Europene va putea emite instrucțiuni în aplicarea prevederilor prezentului ghid.

# 14. CONTRIBUȚIA INVESTIȚIEI LA OBIECTIVELE ASUMATE PENTRU REALIZAREA INDICATORILOR DIN DOMENIUL CLIMEI ȘI DIN DOMENIUL DIGITAL

Prezentul apel nu prevede contribuții la obiectivele asumate pentru realizarea indicatorilor din domeniul digital sau climă.

# 15. ANEXE

Anexa 1– Model Cerere de finanțare

Anexa 2 - Formulare anexă la cererea de finanțare:

1. Declarația de angajament - Model A;
2. Declarația de eligibilitate – Model B;
3. Declarația privind eligibilitatea TVA – Model C;
4. Consimțământ privind prelucrarea datelor cu caracter personal - Model D;
5. Declarația privind evitarea conflictelor de interese, a fraudei, corupției și a dublei finanțări - Model E;
6. Declarația privind respectarea principiului DNSH - Model F;
7. Declarația pe proprie răspundere privind ajutoarele de stat/ de minimis primite – Model G;
8. Împuternicire – Model H;
9. Plan privind tranziția verde -Model I.

Anexa 3 – Notă de fundamentare privind valorile cuprinse în bugetul proiectului

Anexa 4.1 - Grila de evaluare CAE

Anexa 4.2 – Grila de evaluare ETF

Anexa 5 - Model contract de finanțare

1. Se va face trimitere cel puțin la Regulamentul (UE) nr. 2023/2831 din 13 decembrie 2023 pentru aplicarea art. 107 și 108 din Tratatul privind funcționarea Uniunii Europene. [↑](#footnote-ref-1)
2. https://www.bvb.ro/Juridic/files/Cod%20BVB%20sistem%20multilateral%20de%20tranzactionare\_2021\_site.pdf [↑](#footnote-ref-2)
3. Regulamentul nr. 2832/2023 privind aplicarea articolelor 107 şi 108 din Tratatul privind funcţionarea Uniunii Europene în cazul ajutoarelor de minimis acordate întreprinderilor care prestează servicii de interes economic general . [↑](#footnote-ref-3)